CELEX: 31988R3813
Language: el
Date: 1988-12-07 00:00:00
Title: Κανονισμός (ΕΟΚ) αριθ. 3813/88 της Επιτροπής της 7ης Δεκεμβρίου 1988 περί επαναφοράς της εισπράξεως τελωνειακών δασμών για περικόχλια ( παξιμάδια ) από χυτοσίδηρο, σίδηρο ή χάλυβα που υπάγονται στους κωδικούς ΣΟ 7318 16 30, 7318 16 91 και 7318 16 99, καταγωγής Σιγκαπούρης, δικαιούχου των προβλεπόμενων στον κανονισμό (ΕΟΚ) αριθ. 3635/87 του Συμβουλίου δασμολογικών προτιμήσεων

Avis juridique important

|

31988R3813

Κανονισμός (ΕΟΚ) αριθ. 3813/88 της Επιτροπής της 7ης Δεκεμβρίου 1988 περί επαναφοράς της εισπράξεως τελωνειακών δασμών για περικόχλια ( παξιμάδια ) από χυτοσίδηρο, σίδηρο ή χάλυβα που υπάγονται στους κωδικούς ΣΟ 7318 16 30, 7318 16 91 και 7318 16 99, καταγωγής Σιγκαπούρης, δικαιούχου των προβλεπόμενων στον κανονισμό (ΕΟΚ) αριθ. 3635/87 του Συμβουλίου δασμολογικών προτιμήσεων  

Επίσημη Εφημερίδα αριθ. L 337 της 08/12/1988 σ. 0010 - 0010

***** ΚΑΝΟΝΙΣΜΟΣ (ΕΟΚ) αριθ. 3813/88 ΤΗΣ ΕΠΙΤΡΟΠΗΣ  της 7ης Δεκεμβρίου 1988  περί επαναφοράς της εισπράξεως τελωνειακών δασμών για περικόχλια (παξιμάδια) από χυτοσίδηρο, σίδηρο ή χάλυβα που υπάγονται στους κωδικούς ΣΟ 7318 16 30, 7318 16 91 και 7318 16 99, καταγωγής Σιγκαπούρης, δικαιούχου των προβλεπόμενων στον κανονισμό (ΕΟΚ) αριθ. 3635/87 του Συμβουλίου δασμολογικών προτιμήσεων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3635/87 του Συμβουλίου της 17ης Νοεμβρίου 1987 περί εφαρμογής των γενικευμένων δασμολογικών προτιμήσεων κατά το έτος 1988 για ορισμένα βιομηχανικά προϊόντα καταγωγής αναπτυσσομένων χωρών (1), και ιδίως το άρθρο 16,  Εκτιμώντας:  ότι, δυνάμει του άρθρου 1 του κανονισμού (ΕΟΚ) αριθ. 3635/87, ορισμένα προϊόντα καθεμιάς από τις χώρες καταγωγής και εδάφη που αναφέρονται στο παράρτημα Γ, απολαύουν της ολικής αναστολής των τελωνειακών δασμών και υποβάλλονται, κατά γενικό κανόνα, σε τριμηνιαία στατιστική παρακολούθηση βασισμένη στη βάση αναφοράς που αναφέρεται στο άρθρο 15·  ότι, σύμφωνα με το εν λόγω άρθρο 15, όταν η αύξηση των υπό προτιμησιακό καθεστώς εισαγωγών των προϊόντων αυτών, καταγομένων από μία ή περισσότερες δικαιούχες χώρες, προκαλεί ή απειλεί να προκαλέσει οικονομικές δυσχέρειες στην Κοινότητα ή σε μία περιοχή της Κοινότητας, η είσπραξη τελωνειακών δασμών μπορεί να επαναφερθεί αφού η Επιτροπή προβεί στις ενδεικνυόμενες ανταλλαγές πληροφοριών με τα κράτη μέλη· ότι, για το σκοπό αυτό, πρέπει να ληφθεί υπόψη η βάση αναφοράς που ισούται γενικά με το 5 % των συνολικών εισαγωγών το 1986, στην Κοινότητα, προϊόντων καταγωγής τρίτων χωρών·  ότι για περικόχλια (παξιμάδια) από χυτοσίδηρο, σίδηρο ή χάλυβα που υπάγονται στους κωδικούς ΣΟ 7318 16 30, 7318 16 91 και 7318 16 99, η βάση αναφοράς διαμορφώνεται σε ύψος 3 425 000 Ecu· ότι, κατά την ημερομηνία 28 Νοεμβρίου 1988, οι εισαγωγές των προϊόντων αυτών στην Κοινότητα, καταγωγής Σιγκαπούρης, ανέρχονται δια καταλογισμού στο ύψος της εν λόγω βάσεως αναφοράς · ότι η ανταλλαγή πληροφοριών στην οποία προέβη η Επιτροπή απέδειξε ότι η διατήρηση του προτιμησιακού καθεστώτος απειλεί να προκαλέσει οικονομικές δυσχέρειες σε μια περιοχή της Κοινότητας· ότι κρίνεται, ως εκ τούτου, σκόπιμη η επαναφορά των τελωνειακών δασμών για τα εν λόγω προϊόντα έναντι της Σιγκαπούρης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από τις 11 Δεκεμβρίου 1988, η ανασταλείσα, δυνάμει του κανονισμού (ΕΟΚ) αριθ. 3635/87, είσπραξη τελωνειακών δασμών επαναφέρεται κατά την εισαγωγή των παρακάτω προϊόντων, καταγωγής Σιγκαπούρης, στην Κοινότητα:  1.2 //  //  // Κωδικός ΣΟ   // Περιγραφή εμπορευμάτων   //  //  // 7318 16 30  7318 16 91  7318 16 99   // Περικόχλια (παξιμάδια) από χυτοσίδηρο, σίδηρο ή χάλυβα  //    //  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 7 Δεκεμβρίου 1988.  Για την Επιτροπή  COCKFIELD  Αντιπρόεδρος  (1) ΕΕ αριθ. L 350 της 12. 12. 1987, σ. 1.